**PRIJEDLOG ODLUKE**

Na temelju članka 35. i 61. st. 4. Zakona o lokalnoj i područnoj (regionalnoj) samoupravi (“Narodne novine”broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17), i članka 36. Statuta Grada Novske (“Službene vjesnik” Grada Novske broj: 24/09, 47/10, 29/11, 3/13, 8/13, 39/14, 4/18, i 4/18 - Ispravak), Gradsko vijeće Grada Novska na ---- sjednici održanoj dana - ožujka 2019. godine, donijelo je

**O D L U K U**

**o Izmjenama i dopunama Odluke o izboru članova vijeća**

**mjesnih odbora na području Grada Novske**

**Članak 1.**

U Odluci o izboru članova vijeća mjesnih odbora na području Grada Novske („Službeni vjesnik“ Grada Novske broj: 3/11 i 39/14), u članku 3. stavak 3. mijenja se glasi:

„(3) redovni izbori održavaju se, u pravili posljednje nedjelje u mjesecu svibnju svake četvrte godine“.

Iza stavka 3. dodaje se novi stavak 4. koji glasi:

„(4) redovni izbori za članove vijeća mogu se održati istovremeno (isti dan) sa izborima članova u Europski parlament iz Republike Hrvatske“.

Stavci 4. - 7. postaju članci 5.- 8.

**Članak 2.**

U članku 5. iza stavka 3. dodaje se novi stavak 4. koji glasi:

„(4) Članu vijeća kojem prestane hrvatsko državljanstvo, a koji je državljanin države članice Europske unije, mandat ne prestaje na temelju stavka 1. podstavak 5. ovog članka“.

**Članak 3.**

U članku 15. riječi „u trećem retku“ zamjenjuju se riječima „u petom retku“.

**Članak 4.**

Iza članka 24. dodaje se novi članak 24 a. koji glasi:

„U slučaju istovremenog održavanja izbora za članove vijeća i izbora članova u Europski parlament iz Republike Hrvatske, izbore će provoditi tijela čiji je sastav i djelokrug propisan i utvrđen Zakonom o izboru članova u Europski parlament iz Republike Hrvatske.

Naknadu i visinu naknade za dio poslova koje obavljaju izborna tijela iz stavka 1. ovog članka, vezano uz provedbu izbora za izbor članova vijeća, utvrđuje gradonačelnik sukladno sredstvima planiranim u proračunu Grada Novske“.

**Članak 5.**

U članku 26. iza stavka 4. dodaje se novi stavak 5. koji glasi:

„(5) stavci 1.- 4. ovog članka, primjenjuju se i u slučaju kad se istovremeno (isti dan), održavaju izbori za članove vijeća i izbori članova u Europski parlament iz Republike Hrvatske“.

**Članak 6.**

U članku 45. stavak 5. mijenja se i glasi:

„(5) Konstituirajućom sjednicom vijeća mjesnog odbora, do izbora predsjednika predsjedava prvi izabrani član s kandidacijske liste koja je dobila najviše glasova. Ukoliko je više lista dobilo isti broj glasova konstiturajućom sjednicom predsjedat će prvi izabrani kandidati s liste koja je imala manji broj na glasačkom listiću“.

**Članak 7.**

Ove Izmjene i dopune Odluke stupaju na snagu prvi dan nakon dana objave u „Službenom vjesniku“ Grada Novske.

**SISAČKO - MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

**KLASA: 021-06/19-01/**

**URBROJ: 2176/04-01-19-1**

**Novska, --- ožujak 2019.**

**Predsjednik**

**Ivica Vulić**

**OBRAZLOŽENJE ODLUKE**

**o Izmjenama i dopunama Odluke o izboru članova vijeća**

**mjesnih odbora na području Grada Novske**

Pravni osnov:

Zakon o izboru članova u Europski parlament iz Republike Hrvatske („Narodne novine“ 92/10, 23/13, 143/13), Zakon o lokalnim izborima („Narodne novine“ broj: 144/12, 121/16) i Statut Grada Novske („Službeni vjesnik“ broj: 24/09, 47/10, 29/11, 3/13,8/13, 39/14, 4/18 i 15/18 - Ispravak).

Obrazloženje:

Ovim Izmjenama i dopunama Odluke, propisuje se mogućnost održavanja izbora za članove vijeća mjesnih odbora na području Grada Novske, istovremeno (isti dan), sa održavanjem izbora za članove u Europski parlament iz Republike Hrvatske.

Istovremenim održavanjem izbora ostvarile bi se značajne uštede za Grad Novsku, jer bi u tom slučaju izbore za članove u Europski parlament i izbore za članove vijeća mjesnih odbora na području Grada Novske, provodila tijela čiji je sastav i djelokrug propisan i utvrđen Zakonom o izboru članova u Europski parlament iz Republike Hrvatske.

U smislu navedenog sastav izbornih tijela bio bi određen sukladno Zakonu o izboru članova u Europski parlament iz Republike Hrvatske, odnosno to u konkretnom slučaju znači da bi nadležna izborna tijela za mjesne odbore bila ista tijela (u istom sastavu) koja su nadležna za provedbu izbora za članove u Europski parlament.

S obzirom na činjenicu da se različitim propisima uređuje raspisivanje i provedba izbora za članove u Europski parlament iz Republike Hrvatske i provođenje izbora za članove Vijeća mjesnih odbora kao i činjenicu da snošenje udjela troškova za provedbu izbora za mjesne izbore u cijelosti snose jedinice lokalne samouprave a da se sredstva za pokriće troškova izbora za članove u Europski parlament, osiguravaju u državnom proračunu Republike Hrvatske, visinu naknade za dio poslova koja obavljaju izborna tijela vezano uz provedbu izbora za izbor članova vijeća, utvrđuje gradonačelnik sukladno sredstvima planiranim u proračunu Grada Novske, u čemu bi se očitovala značajna ušteda.

Dopunom članka 26. ove odluke, dodatno se uvodi odredba kojom se dodatno propisuje, da političke stranke i birači koji su predložili liste za izbor članova vijeća kao i nevladine udruge imaju pravo odrediti promatrače koji će pratiti provedbu izbora za vijeća tijekom čitavog postupka, kao i da ostvaruju i sva prava iz članka 26. ove Odluke.

Odredba članka 45. stavak 5. Odluke usklađuje se sa Izmjenama Zakona o lokalnim izborima na način da konstituirajućom sjednicom vijeća mjesnog odbora, do izbora predsjednika predsjedava prvi izabrani član s kandidacijske liste koja je dobila najviše glasova. Ukoliko je više lista dobilo isti broj glasova konstiturajućom sjednicom predsjedat će prvi izabrani kandidati s liste koja je imala manji broj na glasačkom listiću“.

Za stupanje na snagu ove Odluke određuje se prvi dan nakon objave u „Službenom vjesniku“ Grada Novske, radi već određenog datuma održavanja izbora za članova u Europski parlament iz Republike Hrvatske.

UPRAVNI ODJEL ZA DRUŠTVENE DJELATNOSTI,

PRAVNE POSLOVE I JAVNU NABAVU

Pročelnica

Sonja Marohnić - Horvat, dipl. iur.